SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Čile	
Mesto:	Santiago	
Vykonaná v doch:	22.2.2015 až 2.3.2015	
Prijímajúca organizácia:	Ministerio De Educación, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

23.2.2015 		– prílet do Santiaga, ubytovanie
25.2. až 27.2.2015 	– míting, rokovania v pléne a v pracovných skupinách podľa programu
28.2.2015 		- odlet zo Santiaga
2.3.2015		– prílet na Slovenko

4.  Stručný priebeh rokovaní, resp.  študijného pobytu:

Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb som sa zúčastnil ako reprezentant Slovenskej Republiky. Celkovo sa na mítingu zúčastnilo 58 zástupcov z 28 členských krajín OECD, 1 partnerskej krajiny, 3 externí odborníci a zástupcovia dvoch organizácií.

Hlavnými cieľmi mítingu bolo prerokovanie návrhov nových indikátorov, problémov spojených s vývojom a aplikáciou novej klasifikácie stupňov vzdelania ISCED 2011, aktualizácie v rámci zberu údajov pre nasledujúce ročníky publikácie Educaton at a Glance. Zároveň bola prezentovaná publikácia vydaná v januári 2015 z údajov za rok 2013, ktoré boli zbierané ešte podľa klasifikácie ISCED 97.

Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Pracovné skupiny rokujú vždy dve paralelne. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT).

V úvode stretnutia vystúpili v pléne zástupcovia organizátorskej krajiny, ktorí privítali účastníkov. Po predstavení nových účastníkov pracovnej skupiny bol odprezentovaný čilský vzdelávací systém. Nasledovalo zhrnutie záverov z posledného mítingu, ktorý sa uskutočnil v septembri 2014 vo švajčiarskom Berne. 

Zástupca OECD odprezentoval aktuálne a pripravované aktivity za oblasť vzdelávania. Pozornosť bola venovaná projektom PISA, TALIS a PIAAC.

Zástupcovia Nového Zélandu, Nórska a Kanady prezentovali ich národné projekty zamerané na zisťovania uplatniteľnosti absolventov (vysokých škôl) na trhu práce. V rámci tejto témy bola venovaná pozornosť aktuálnym aj potencionálnym zdrojom údajov za túto oblasť, ktoré by boli využiteľné pre medzinárodné porovnania. 

Pracovná skupina zameraná na prechod zo škôl na trh práce sa zamerala na aktuálne prebiehajúce zbery dát a súvisiacu metodiku. Prerokované boli aj prípadné zmeny a úpravy v rámci zberov dát.

V Rámci pracovnej skupiny o vzdelávaní dospelých boli odprezentovnané výstupy pripravované do EAG 2015. Pracovná skupina venovala pozornosť porovnateľnosti dát z medzinárodného prieskumu PIAAC a AES (Adult Education Survey – Zisťovanie o celoživotnom vzdelávaní dospelých). V prípade krajín, ktoré sa nezapojili do PIAACu boli odprezentované výstupy za AES, ktoré budú publikované v EAG 2015.

Posledný deň rokovania bol venovaný zhrnutiu záverov, ktoré vedúci pracovnej skupiny odprezentuje na najbližšom stretnutí Working Party v Paríži. Účastníci boli zástupcom Belgicka srdečne pozvaní na najbližšie stretnutie, ktoré sa uskutoční v Septembri 2015 v Bruggách. 

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály. CVTI SR, odbor metodiky a tvorby informácií, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2015
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 6.3.2015
								
Správu schválil:  prof. RNDr. Ján TURŇA, CSc., generálny riaditeľ  ......................................